kardosdrur/scandi-wiki huggingface dataset:
Klepp Station

Klepp Station (Klepp stasjon) er en jernbanestation på Jærbanen, en del af Sørlandsbanen, der ligger i Klepp kommune i Norge. Stationen består af tre spor og en øperron mellem spor 2 og 3. Perronen ved den tidligere stationsbygning er afspærret. Der er bus fra stationen til Kleppe og Verdalen.

Stationen åbnede 1. marts 1878 som en del af Jærbanen. Oprindeligt hed den Klep, men stavemåden blev ændret til Klepp omkring 1907. Stationen blev fjernstyret 7. juli 1964.

Da banen blev bygget, kom stationen af praktiske grunde til at ligge ved søen Frøylandsvatnet, ca. 3 km fra byen Kleppe. Efterfølgende opstod der en landsby omkring stationen, der fik navn efter den: Klepp stasjon.

Eksterne henvisninger 

Stationer på Jærbanen
Etableret i 1878
The Darker Instinct

The Darker Instinct er det tredje studiealbum fra det svenske rockband Takida. Det blev indspillet på Big Island Sound i Stockholm, Sverige, og det udkom den 2. september 2009.
Albummet gik direkte ind som nummer 1, og blev certificeret guld allerede efter en uge.

Det var på hitlisten i Sverige i 41 uge og blev certificeret platin i løbet af 2010.

Spor 
 "Get Me Started" 3:52
 "As You Die" 3:31
 "End Is Near" 3:32
 "Never Alone Always Alone" 4:05
 "The Things We Owe" 3:43
 "Deadlock" 3:27
 "Walk On By" 4:16
 "Caroline" 3:21
 "Hours" 4:11
 "Between the Lines" 3:50
 "Tonight" 3:43
 "Trigger" 4:02
 "Too Late" 4:22

Hitlister

Referencer

Eksterne henvisninger 
 The Darker Instinct på Discogs

Album fra 2009
Takida-album
Patricia Elorza

Patricia Elorza (født 8. april 1984 i Vitoria-Gasteiz) er en spansk håndboldspiller, som spiller for BM Bera Bera i hjemlandet og Spaniens håndboldlandshold.

Hun har været med til at vinde tre bronzemedaljer for det spanske landshold ved VM i håndbold 2011 i Brasilien, EM i håndbold 2014 i Kroatien & Ungarn og ved Sommer-OL 2012 i London.

Referencer

Eksterne henvisninger 

Håndboldspillere fra Spanien
Olympiske medaljevindere i håndbold
Olympiske bronzemedaljevindere fra Spanien
Medaljevindere ved sommer-OL 2012
Håndboldspillere ved sommer-OL 2012
Håndboldspillere ved sommer-OL 2016
Amaia González de Garibay

Amaia González (født 27. Februar 1984 i Valladolid) er en spansk håndboldspiller, som spiller for Balonmano Aula Valladolid i hjemlandet og Spaniens håndboldlandshold.

Referencer 

Håndboldspillere fra Spanien
Judith Sans

Judith Sans (født 31. marts 1994 i Barcelona) er en spansk håndboldspiller, som spiller for FC Midtjylland Håndbold og Spaniens håndboldlandshold.
I december 2017 skiftede hun fra BM Bera Bera i Spanien til FC Midtjylland Håndbold i Danmark.

Hun deltog under EM i håndbold 2016 i Sverige.

Referencer

Eksterne henvisninger 
 

Håndboldspillere fra Spanien
Håndboldspillere fra BM Bera Bera
Områdesikring

Områdesikring eller perimetersikring refererer til naturlige barriere eller byggede befæstninger til enten at holde uvedkommende ude - eller til at holde fanger eller dyr indespærret i et afgrænset område.
Ekatarina Nemaškalo

Ekaterina Nemaškalo (født 31. Juli 1989 i Brovari) er en ukrainsk/kroatisk håndboldspiller, som spiller for RK Podravka Koprivnica og Kroatiens håndboldlandshold.

Referencer 

Håndboldspillere fra Kroatien
Håndboldspillere fra Ukraine
Mont Bégo

Mont Bégo (Italian: Monte Bego) er et bjerg i Mercantourmassivet i De maritime Alper, i det sydlige Frankrig, tæt ved grænsen til Italien. Det har en højde på 2.872 moh. og ligger ved Vallée des Merveilles, (den vidunderlige dal) i Parc national du Mercantour. På Mont Bégo er der i en højde af mellem 2300 og 2500 moh. fundet omkring 37.000 helleristninger fra bronzealderen, med våben, bygninger, kvæg, og menneskefigurer. Det er efter Valcamonica i Italien die deryt størst samlede fundsted for klippebilleder i det sydlige Europa.

Geologisk er Mont Bégo dannet af konglomerater fra permtiden.

Etymologi 
Navnet er en afledning af den forhistoriske Indo-Europæiske rod beg, der betyder "guddommelig"; Det var et helligt område for ligurere ligesom Monte Beigua og Monte Sagro i Itaien.

Eksterne kilder og henvisninger 

 Henry de Lumley, Lucien Clergue: Fascinant Mont Bego. Montagne sacrée de l'âge du Cuivre et de l'âge du Bronze ancien. Edisud, Aix-en-Provence 2002, .

Noter 

Bjerge i Frankrig
Provence-Alpes-Côte d'Azur
De maritime Alper
Amerikanske film fra 1901

En liste over Amerikanske film udgivet i 1901.

Se også 
 Amerikanske film fra 1900

Eksterne henvisninger

Amerikanske film udgivet i 1901 på Internet Movie Database 

 
Lister over film efter årti og land
Medem (flod)

Medem er en i nutiden en 16,2 km (med hydrografisk definieret overløb 22,6 km) lang flod i Niedersachsen, der opstår ved at fem vandløb forenes ved Ihlienworth og udmunder ved byen Otterndorf i floden Elben. Som en Pril har den ingen fald. Hoved-strømretningen gør, at overfladevandet kun kan flyde i Elben.
I nutiden begynder Medem syd for Ihlienworth ved at fem vandløb forenes. Alle disse vandløb afvander den oprindelig under vandspejlet Hadelner Sietland mose.
Lidt før Ihienworth hæver et pumpeværk vandet så meget, at vandet kan løbe gennem den højere liggende Elben-marsk (Hadelner Hochland). Mellem dette pumpeværk og udmundingspumpeværket ved Otterndorf gennemløber Medem ca 70 Mæander. Før diget ved Elben udmunder Medem gennem sin egen sluse ved kanalen Hadelner Kanal (GKZ: 5992). For at være uafhængig af den naturlige afvanding gennem tidevandet, blev pumpeværket ved Otterndorf bygget i 1928. Det er muligt for små og middelstore både at sejle fra mundingen i Elben (med skibssluse gennem diget) til pumpeværket i Ihlienworth.

Økonomi og afvanding 
Indtil det 19. århundrede var Medem for Landes Hadeln og det lavtliggende marskland livsåre både som trafikvej og til afvanding. Begge dannede baglandet for Elben-havnen Otterndorf ved Medem-mundingen. Også i nutiden er Otterndorf midtpunktet for den lille region. Mens trafikken, bortset fra fritidsaktiviteter, på veje og skinner foregår fra Otterndorft, er Medem stadigvæk uundværlig for afvandingen af de lavtliggende landområder. Før 1852 havde Medem et afvandingsområde på ca. 50.000 ha. Efter bygningen af kanalen Hadler Kanal kunne dette areal formindskes med ca. 28.000 ha. Afvandingen lykkedes først efter en fordeling af en del af vandmængden gennem Hadelner Kanal, såvel gennem anlægget (1928) og udvidelse (1952/54) af pumpeværket Otterndorf.

Turisme 
Turisme og afvandingen har i nutiden en stor betydning. I sommermånederne sejler to turistbåde rundture på Medem, fra anlægget ved slusen i Otterndorf til Neuenkirchen, Pedingworth elller Ihlienworth. Da Medems flodbred ikke er befæstet, sejles der kun med en hastighed af seks kilometer i timen. Om sommeren tilbydes der endvidere fta Ihlienworth bådsture med både som stammer fra Spreewald. Bådene drives dog med en lille elektromotor. Medem er også et yndet mål for lystfiskeri.

Natur 
Ved flodbredden kan man træffe mange forskellige fuglearter: vildand, vibe, vandhøns, fiskehejre, skarv og isfugl.

I Medem er det muligt at fange: ål, pigfinnefisk, gedde, karpe, suder og Sandart.

Bifloder, Kanaler og Vandløb

Eksterne henvisninger 

 www.wasser-otterndorf.de
 Verordnung über den Verkehr mit Motorfahrzeugen auf der Medem
 www.schifffahrt-otterndorf.de 
 Auf Fluss Medem aus Elbe-Delta zu Ottenrndorf

Floder i Niedersachsen
Tain-l'Hermitage

Tain-l'Hermitage er en by og en kommune i det franske departement Drôme.

Byen ligger på Rhônes venstre bred over for Tournon-sur-Rhône, som hører til Ardèche. Udsigten fra bakken, der er fyldt med vinmarker, oven for byen har tiltrukket mange turister gennem årene, blandt andet Thomas Jefferson.

Kommunen er kendt for sin vinproduktion som blandt andet omfatter Hermitage AOC, Crozes-Hermitage AOC og Cornas AOC. De mest almindelige druesorter i området er den blå Syrah og de grønne Marsanne og Roussanne. Endvidere har chokoladevirksomheden Valrhona hovedkvarter her.

Referencer

Eksternt link 

Byer i Drôme
Bury the Lies

Bury the Lies er det andet studiealbum fra det svenske rockband Takida. Det udkom den 16. maj 2007, og det gik direkte ind som nummer ét på den svenske albumhitliste. Det solgte platin med over 40.000 eksemplarer I alt tilbragte det 90 uger på hitliten, hvilket gør albummet til det 29. bedste på de svenske hitlister nogensinde.

Spor 
Alle sange er skrevet af Fredrik Pålsson, Kristoffer Söderström, Mattias Larsson, Patrik Frisk, Robert Pettersson og Tomas Wallin

"The Dread" 3:05
"Hole In the Ground" 4:18
"Feeble Pride" 3:29
"Tear It Up Again" 4:28
"Halo" 3:57
"Ashamed" 3:48
"Curly Sue" 3:53
"Bad Seed" 3:58
"Poisoned" 3:58
"Snypah" 4:05
"Handlake Village" 4:18

Hitlister

Referencer

Eksterne henvisninger 
 Bury the Lies på Discogs

Album fra 2007
Takida-album
Amerikanske film fra 1900

En liste over Amerikanske film udgivet i 1900

Eksterne henvisninger 

 Amerikanske film udgivet i 1900 på Internet Movie Database 

 
Lister over film efter årti og land
Deschampsia antarctica

 
Deschampsia antarctica er en flerårig og urteagtig græsart. Ud over den tokimbladede Colobanthus quitensis er arten den eneste oprindelige karplante i Antarktis.

Beskrivelse 
Deschampsia antarctica er en staude med tuedannende til tæppeformig vækst. Bladene er linjeformede og helrandede med indrullet rand. Begge bladsider er hårløse og græsgrønne. Blomstringen foregår i den sydlige halvkugles korte sommer (januar-februar), hvor man finder blomsterne samlet i løse, endestillede stande på 5-20 cm lange, dunhårede stængler. De enkelte blomster er 3-tallige og typiske, reducerede græsblomster. Frugterne er bittesmå, mørkebrune nødder (”korn”)

Rodnettet består af trævlede finrødder og korte jordstængler.

Arten bliver 0,25 m høj under gunstige betingelser, men betydeligt bredere på egnede voksesteder.

Hjemsted 
Deschampsia antarctica har sin naturlige udbredelse i den sydligste del af Sydamerika (Argentina og Chile), på det antarktiske fastland, samt på antarktiske og subantarktiske øer: Crozetøerne, Falklandsøerne, Heard- og  McDonaldøerne, Kerguelen, South Georgia og de sydlige Sandwichøer.. Planten danner grønsvær sammen med Colobanthus quitensis på beskyttede og havpåvirkede flader, hvor ekskrementer fra pingviner og havpattedyr er vigtige kilder til mineraler.

Galleri

Noter

Eksterne links 
 W. D. Clayton, M. Vorontsova, K. T. Harman og H. Williamson: Deschampsia antarctica  i RBG Kew: GrassBase – The Online World Grass Flora.
 Plejeplan for Biscoe Point på øen Anvers i Palmer øgruppen nær den Antarktiske halvø  (64°48'47"S, 63°47'41"W)

Litteratur 
 Irena Giełwanowska, Ewa Szczuka, Józef Bednara og Ryszard Górecki: Anatomical Features and Ultrastructure of Deschampsia antarctica (Poaceae) Leaves from Different Growing Habitats, i Annals of Botany, 2005, 96, 6 side 1109–1119. Se artiklen online 

Græsser
Chiles flora
Me, She & Her

Me, She & Her var en dansk pigegruppe bestående af Pernille Dan, Trille Palsgaard og Susanne Marcussen. De brød igennem i 1995 med hitsinglen "I Count the Minutes", der var skrevet af den amerikanske sangskriver Diane Warren. Sangen blev senere indspillet af puertoricanske Ricky Martin i 1999. Gruppen udgav albummet Best Times, og ved Dansk Grammy 1996 vandt de prisen som Årets nye danske navn. Gruppen gik fra hinanden i 1997.

Pernille Dan, Trille Palsgaard og Susanne Marcussen, der oprindeligt alle var korsangerinder, fortsatte efter bruddet med at synge kor for kunstnere som Brødrene Olsen, Andrew Strong, Birthe Kjær, Lene Siel, Lis Sørensen, Big Fat Snake, og Flemming Bamse Jørgensen.

Kilder 

Popgrupper fra Danmark
Musikgrupper fra 1995
BM Bera Bera

Balonmano Bera Bera er en spansk kvindehåndboldklub i San Sebastián i Spanien. Klubben spiller for tiden i División de Honor. Klubben blev grundlagt i 1983 og har hjemmebane i Polideportivo Bidebieta, der har plads 1.000 tilskuere. Klubben har aldrig deltaget ved EHF Champions League, men har vundet det spanske mesterskab fem gange og den spanske pokalturnering 6 gange. Holdets træner er Imanol Álvarez.

Spillertruppen 2019-20 

Målvogtere
 38  Mercedes Castellanos
 87  Renata Arruda
Fløjspillere
RW
 15  Maitane Etxeberria
 21  Adriana Cardoso de Castro
LW
 7  Sara Gil de la Vega
 63  Mirene Moreno
Stregspillere
 6  Nekane Terés 
 18  Elisabet Cesáreo

Bagspillere
LB
 4  Mariane Fernandes
 5  Manuela Pizzo
 8  Alba Menéndez
 44  Ainhoa Etxeberria
CB
 3  Esther Arrojeria
 9  Emma Boada
 27  Silvia Arderíus
RB
 20  Maria Prieto O'Mullony

Medarbejdere  
  Cheftræner:  Imanol Álvarez
  Assistenttræner: Eider Rubio

Tidligere spillere 

  Nely Carla Alberto
  Azenaide Carlos
  Mihaela Ciobanu
  Lígia Costa
  Verónica Cuadrado
  Fabiana Diniz
  Patricia Elorza
  Beatriz Fernández
  Alicia Fernández
  Tatiana Garmendia
  Amélie Goudjo
  Anette Hoffmann
  Janne Kolling
  Alexandra Lacrabère
  Marta López
  Ana Martínez
  Antonela Mena
  Wendy Obein
  Svetlana Obucina
  Darly Zoqbi de Paula
  Elisabeth Pinedo
  Montserrat Puche
  Anna Punko
  Fernanda da Silva
  Ana Temprano
  Raphaëlle Tervel
  Katarina Tomašević
  Tania Yáñez

Kilder

Eksterne henvisninger 

Håndboldklubber fra Spanien
San Sebastián
Etableret i 1983
Nokere Koerse 2017

Nokere Koerse 2017 var den 72. udgave af cykelløbet Nokere Koerse. Løbet var en del af UCI Europe Tour-kalenderen og blev arrangeret 15. marts 2017. Løbet blev vundet af franske Nacer Bouhanni fra .

Hold og ryttere

Danske ryttere 
 Mads Würtz Schmidt kørte for 
 Lasse Norman Hansen kørte for

Resultater

Eksterne henvisninger
 

2017
UCI Europe Tour 2017
SV Dalfsen

SERCODAK Dalfsen er en hollandsk håndboldklub fra byen Dalfsen, Holland. Klubben spiller til dagligt i den hollandske liga Eredivisie, hvor de har vundet mesterkskabet siden 2011. Klubben blev grundlagt i 2009 og har Peter Portengen som træner.

Eksterne henvisninger 
 Official webside
 EHF Profl

Håndboldklubber
Etableret i 2009
Håndbold i Nederlandene
Kira Inugami

er en kvindelig japansk manga kunstner. Hun deltager ofte i  cosplay events.

Illustrerede værker
H2O: Footprints in the Sand artbook & manga
√after and another artbook
Ebiten: Kouritsu Ebisugawa Koukou Tenmonbu
Seitokai no Ichizon

Mangaka
Carcerand

En carcerand er et "værts"-molekyle, der danner et
stabilt molekylært kompleks med et andet molekyle, et "gæste"-molekyle, der er helt indesluttet og fastholdt, og som ikke kan undslippe, selv ved høje temperaturer. Denne type af molekylære "værts"-molekyler blev første gang beskrevet af Nobelpristageren Donald J. Cram i 1985.
Navnet carcerand er afledt af det latinske carcer, eller fængsel. Komplekser dannet af en carcerand med permanent fængslede "gæster", der kaldes carceplexer.

I modsætning hertil giver hemicarcerander "gæsterne" mulighed for at komme ind og ud af det molekylære hulrum ved høje temperaturer, men vil danne stabile komplekser ved lavere temperaturer. 
Komplekser dannet af en hemicarcerand og et "gæste"-molekyle kaldes hemicarceplexer.

Tilsvarende molekylære komplekser dannes af "fodboldmolekylerne" fullerenerne, eksempelvis som metallofullerener.

Eksterne links og henvisninger 

Kemi
Alpiderne

Alpiderne eller den alpinske bjergkæde er bæltet af bjergkæder, der løber primært langs den eurasiske kontinentalplades sydlige kant fra Atlanterhavet gennem bl.a. Alperne og Himalaya til Sydøstasien. der omfatter en række bjergkæder, som strækker sig over mere end 15.000 km langs den sydlige kant af Eurasien, der strækker sig fra Java og Sumatra, gennem [[Indokina], Himalaya og Transhimalaya (Tibet), bjerge i Iran, Kaukasus, Anatolien, Middelhavet og ud i Atlanterhavet.  Det omfatter fra vest til øst de store bjergkæder i Atlasbjergene, Alperne, Kaukasusbjergene, Alborz, Hindu Kush, Karakoram og Himalaya. Det er den næstmest seismisk aktive region i verden efter det omgivende pacifiske bælte (Ildringen), med 17 % af verdens største jordskælv.

Referencer 

Pladetektonik
Europas geografi
Asiens geografi
Afrikas geografi
Bjergkæder
Grubeorme

Grubeorme (Crotalinae) er en underfamilie af giftige slanger, som lever i Eurasien og Amerika. De kan kendes på et varmefølsomt organ i en lille fordybning mellem øjet og næseboret på hver side af hovedet. Der kendes for tiden 18 slægter og 151 arter af grubeorme.

Taksonomi 
Følgende slægter hører under grubeorme:
 Agkistrodon (3 arter)
 Atropoides (3 arter)
 Bothriechis (7 arter)
 Bothriopsis (7 arter)
 Bothrops (32 arter)
 Calloselasma (1 art)
 Cerrophidion (3 arter)
 Crotalus (29 arter)
 Deinagkistrodon (1 art)
 Gloydius (9 arter)
 Hypnale (3 arter)
 Lachesis (3 arter)
 Ophryacus (2 arter)
 Ovophis (3 arter)
 Porthidium (7 arter)
 Sistrurus (3
 Trimeresurus (35 arter)
 Blandt andet hvidlæbet palmehugorm
 Tropidolaemus (2 arter)

Referencer

Eksterne henvisninger 

Viperidae
Prinsesse Eugénie af Grækenland

Prinsesse Eugénie af Grækenland og Danmark (; 10. februar 1910–13. februar 1989) var en græsk prinsesse, der var datter af Prins Georg af Grækenland og Marie Bonaparte. Hendes far var den næstældste søn af Kong Georg 1. af Grækenland og Dronning Olga. Hun var gift med Fyrst Dominik Rainer Radziwill fra 1938 til 1946 og Prins Raymundo della Torre e Tasso, 2. Hertug af Castel Duino fra 1949 til 1965.

Referencer

Litteratur

Eksterne links 

Prinsesser fra Grækenland
Prinsesser fra Danmark
Huset Glücksburg
Personer fra Paris
Nat & Dag

Nat & Dag var et gratis magasin i tabloidformat, der udkom første gang i 1992 ti gange om året i HT-området (København og den nordøstlige del af Sjælland) i et oplag på 85-100.000 eksemplarer og med et læsertal på 197.000. 

Magasinet havde søstermagasiner i Norge og Sverige, og var en del af Nöjesguiden Förlag, der var den første gratis byguide i Skandinavien (Sverige 1985).

Oplaget blev distribueret i samarbejde med Morgenavisen Jyllands-Posten, og blev uddelt til uddannelsesinstitutioner samt på stativer i bylivet hvor mange unge kom. 

I 2001 omkring magasinets 10 års jubilæum blev Nat & Dag samt søsterudgivelserne solgt til MediaNorth Group (det tidligere Aktivist Network), og i den sammenhæng valgte man at redesigne magasinet, gøre det landsdækkende, og hæve oplægget til 100.000 eksemplarer. 

Magasinet blev herefter opdelt i en ny vest-udgave, der blev produceret af en lokal redaktion i Aarhus, og udkom i Odense, Aarhus, Viborg, Silkeborg, Randers og Ålborg, mens den gamle øst-udgave stadig dækkede Hovedstadsområdet.

Samtidig blev samarbejdet med Jyllands-Posten indstillet, og man stod derefter selv for omdelingen.

Nat & Dags direktør Esben Trier fortsatte i sin stilling.

I dag er det kun Natt & Dag i Norge, der stadig udgives.

Referencer 
http://markedsforing.dk/artikler/gratis-medier-er-kommet-blive

http://finans.dk/artikel/ECE4239126/Mediekoncern-overtager-Nat&Dag/?ctxref=ext# 

http://markedsforing.dk/artikler/natdag-solgt-til-aktivist-network-oy

http://www.nattogdag.no/
Tidsskrifter fra Danmark
Grete Møldrup

Grete Møldrup (født 27. februar 1944) er en dansk filmklipper. Hun har haft en lang og aktiv karriere. Hun er bl.a. kendt for filmklipningen på Dansen med Regitze og Far til fire.

Filmografi

Spillefilm 

 1971 - Narko - en film om kærlighed
 1977 - Nyt legetøj
 1977 - Smertens børn
 1978 - Lille spejl
 1978 - Vinterbørn
 1979 - Achilleshælen er mit våben
 1979 - Drømme støjer ikke når de dør
 1980 - Kvindesind
 1980 - Øjeblikket
 1981 - Belladonna
 1981 - Kniven i hjertet
 1982 - Det parallelle lig
 1983 - Koks i kulissen
 1984 - Suzanne og Leonard
 1985 - Elise
 1987 - Sidste akt
 1988 - Baby Doll
 1989 - Dansen med Regitze
 1989 - Isolde
 1991 - Den store badedag
 1992 - Planetens spejle
 1992 - Sofie
 1993 - Slangebøssen
 1994 - Min fynske barndom
 1995 - Carmen & Babyface
 1998 - Olsen-bandens sidste stik
 2000 - Her i nærheden
 2000 - Pyrus på pletten
 2001 - Leïla
 2004 - Silkevejen
 2006 - Lotto
 2008 - Far til fire - på hjemmebane
 2010 - Far til fire - på japansk
 2011 - Far til fire - tilbage til naturen
 2012 - Far til fire - til søs

Tv 
 1968 - Hemmelig sommer
 1970 - Smuglerne
 1991 - Landsbyen

Referencer

Eksterne henvisninger 
 

Filmklippere fra Danmark
Personer fra Birkerød
Star Wars Rebels

Star Wars Rebels er en amerikansk 3D CGI animeret tv-serie produceret af Lucasfilm Animation og foregår. Den udkom den 16. oktober 2014, og sluttede 5. marts 2018 efter fire sæsoner, bestående af fire 40-minutters sæsonpremierer og 75 afsnit total.

Den handler om det Galaktiske Imperium, som fortsætter sin jagt på overlevende Jedier fra Ordre 66, mens et ungt voksende oprør opstår.

Handling

Medvirkende

Hovedpersoner 

 Taylor Gray som Ezra Bridger, en tidligere forældreløs tyv der var Mira Bridger og Ephraim Bridgers søn.
 Freddie Prinze Jr. som Kanan Jarrus, en overlevende fra Ordre 66 og Depa Billabas Jedi-padawan. Kanan dør under en redningsaktion i Afsnit 10: "Jedi Night"

Tilbagevendende 

 Dee Bradley Baker som Kaptajn Rex, tidligere markeringsnummer CT-7567
 David Oyelowo som Kallus

Afsnit

Produktion 
Den 2. oktober 2014 annoncerede Disney Channels Worlwide President  and Chief Creative Officer Gary Marsh at der var planer om at producere en anden sæson. Sæson 2's sæsonpremiere var fastsat til at udkomme på Disney XD den 20. juni 9:00 p.m. ET/PT. 

Den 30. november 2015 annoncerede Disney XD's senior vice president, Programming and Generak Manager Marc Buhaj  at Disney XD havde bestilt en tredje sæson 

Den 3. marts 2017 annoncerede Disney XD's senior vice president, Programming and Generak Manager Marc Buhaj at sæson tre allerede var i gang.

Referencer

Eksterne henvisninger 

 Star Wars Rebels på StarWars.com
 Star Wars Rebels på Disney+
 Star Wars Rebels på Wookieepedia, en engelsk Star Wars wiki

 

Animerede tv-serier fra USA
Amerikanske tv-serier fra 2010'erne
Tv-programmer fra Disney XD
Shogakukan

Shogakukan Inc. (japansk: 株式会社小学館 Kabushiki gaisha Shōgakukan) er et japansk forlag, der udgiver ordbøger, skønlitteratur, manga, dvd'er og andre medier i Japan.

Ud fra Shogakukan er opstået Shueisha, hvorfra igen er opstået Hakusensha; disse er alle selvstændige virksomheder, men kaldes samlet for Hitotsubashi Group, en af de største forlagsgrupper i Japan. Shogakukan har hovedkvarter i Shogakukan-bygningen, Hitotsubashi, Chiyoda i Tokyo, og de to andre virksomheder har hjemme i samme distrikt.

Serier udgivet af Shogakukan

Manga-magasiner

Mandligt rettede manga-magasiner 
Børnemanga
 CoroCoro Comic (siden 1977)
 Bessatsu CoroCoro Comic (siden 1981)
 CoroCoro Ichiban! (siden 2005)

Shōnen manga-magasiner
 Weekly Shōnen Sunday (siden 1959)
 Blandt andet Musashi no Ken
 Shōnen Sunday Super (siden 1978)
 Shōnen Big Comic (1979–1987) (stoppet)
 Monthly Shōnen Sunday (siden 2009)
  (1960–1974)

Seinen manga-magasiner
 Big Comic (siden 1968)
 Big Comic Business
 Big Comic Original (siden 1972)
 Big Comic Spirits (siden 1980)
 Monthly Big Comic Spirits (siden 2009)
 Big Comic Special
 Big Comic Superior (siden 1987)
 IKKI (2003-2014) (stoppet)
 Blandt andet Bokurano og Tetsuko no Tabi
 Monthly Sunday Gene-X (siden 2000)
 Weekly Young Sunday (1987–2008) (stoppet)

Kvindeligt rettede manga-magasiner 
Børnemanga
 Pucchigumi (ぷっちぐみ) (siden 2006)

Shōjo manga-magasiner
 Betsucomi (siden 1970)
 Cheese! (siden 1996)
 ChuChu (2000–2010, nu stoppet)
 Ciao (siden 1977)
 Pochette
 Shōjo Comic (siden 1968)
 Blandt andet So Cute It Hurts!!

Josei manga-magasiner
 Flowers (siden 2002)
 Judy
 Petit Comic (siden 1977)
 Rinka (2007–stoppet)

Modeblade 
 CanCam (siden 1982)

Light novels 
 Gagaga Bunko-serien (siden 2007)
 Blandt andre Gonna be the Twin-Tails!!''

Referencer

Eksterne henvisninger 
 Hjemmeside 

Forlag fra Japan
Etableret i 1922